### Resume

I forbindelse med [adresse] udtræden af Trekantområdets Brandvæsen I/S modtager Vejle Kommune 1,970 mio. kr. som udgør [adresse] andel af nettoformuen i interessentskabet. Beløbet foreslås anvendt til finansiering af nedlæggelse af gamle og nedslidte brandhaner.

### Sagsfremstilling

Et flertal i [adresse] traf på sit ekstraordinære møde den 29. december 2020 beslutning om, at Vejle Kommune ved udgangen af 2021 forlader Trekantområdets Brandvæsen (TrekantBrand) og gendanner sit eget kommunale brandvæsen. I den efterfølgende proces er der gennemført forhandlinger med TrekantBrand med ekstern assistance fra rådgivningsvirksomheden PWC.

På baggrund af processen er Vejle Kommune og TrekantBrand blevet enige om vilkårene for bodelingen, herunder at bodelingen tager udgangspunkt i det godkendte regnskab for 2021.

Regnskab 2021

Den nye bestyrelse for TrekantBrand har godkendt regnskabet for 2021. Regnskabet med tilhørende bilag vedlægges til orientering.

TrekantBrand kom ud af 2021 med et overskud på hovedaktiviteten på 3,945 mio. kr.

Det positive resultat skyldes bl.a., at der har været et lavt operativt aktivitetsniveau målt på antal udrykninger - I 2021 har der været ca. 2.700 udrykninger, hvilket er 10% lavere end et normalt år.

Derudover har der i 2021 ikke været nogle store hændelser på niveau med silo branden på [adresse] i 2016 og [adresse] branden i 2018.

Egenkapitalen var primo 2021 -7,368 mio. kr. Ultimo 2021 er den + 2,604 mio. kr. - dvs. en forbedring på 9,972 mio. kr.

Forbedringen kan primært tilskrives årets positive resultat (3,945 mio. kr.), afvikling af hensættelser (1,694 mio. kr.) samt optagelse af likvider fratrukket forudbetalt driftsbidrag for 2022 (4,382 mio. kr.).

Opgørelse af [adresse]

![](data:image/png;base64...)

Jævnfør ovenstående tabel, skal Vejle Kommune modtage 3,818 mio. kr. som sin andel af interessentskabets nettoformue ved udtræden af interessentskabet.

Beløbet erlægges dels som kontant betaling fra de øvrige deltagere i interessentskabet, samt ved at der udtages aktiver og dertilhørende gæld fra Trekantsområdets Brandvæsen I/S til brug for [adresse]. Det materiel der er udtaget er gennemgået og godkendt af Vejle Brandvæsen. Efterfølgende er værdiansættelsen af aktiver og gæld opgjort af det eksterne rådgivningsfirma PWC jævnfør nedenstående tabel. Se bilag for uddybning af aktiver og gæld.

![](data:image/png;base64...)

Anvendelse af provenu

I forbindelse med [adresse] overtagelse af beredskabsopgaven efter TrekantBrand fulgte ligeledes ansvaret for alle brandhaner. Heriblandt 750 gamle og nedslidte brandhaner, der ikke længere er strategiske og dermed ikke bruges. Disse brandhaner bør nedlægges.

Det vil være fordelagtigt at nedlægge brandhaner i forbindelse med eksisterende gravearbejder og dermed minimere omkostningerne. Vi ser ind i en tid med mange kommende gravearbejder grundet omlægninger til fjernvarme, udskiftning af elkabler og vejarbejder i øvrigt.

Prisen for nedlæggelse af en brandhane udgør gennemsnitligt 17 t.kr. pr. brandhane, der skal nedlægges. Det svarer til en samlet udgift på 12,75 mio. kr. Ved en 10-årig plan svarer det til 1,275 mio. kr. pr. år.

Det foreslås at provenuet fra udtrædelsen på 1,970 mio. kr. anvendes til finansiering heraf i 2023 og delvist i 2024. Med afsæt i Byrådets beslutning nr. 99 d. 19. maj 2021 om at ville signalere villighed til at skabe et godt og robust nyt beredskab i Vejle Kommune med nogle gode arbejdsmæssige rammer i forbindelse med indkøb af nyt materiel til [adresse], vil den resterende udgift i 2024 og frem helt ekstraordinært blive indarbejdet i budgetlægningens spor 2. Ovenstående opgørelse udgør den endelige afregning for udtrædelsen af Trekant Brand. Med denne sag er alle mellemværender med TrekantBrand afsluttet. Efter udgiften til nedlæggelse af brandhaner er budgetlagt, betragtes budgettet for [adresse] således for værende endeligt.

### Økonomi

![](data:image/png;base64...)

![](data:image/png;base64...)

Opsummering af de bevillingsmæssige konsekvenser

Sagen medfører, at Vejle Kommune modtager netto 1,970 mio. kr. fra de øvrige ejerkommuner i [adresse]. Beløbet søges bevilget til nedlægning af brandhaner i 2023 og 2024 ved Beredskabskommissionen. Forskydninger mellem årene reguleres via kassen.

Administrativ tilføjelse / ændret bevillingsskema som følge af Økonomiudvalgets beslutning pkt.4 den 9 januar 2023.

![](data:image/png;base64...)

![](data:image/png;base64...)

Opsummering af de bevillingsmæssige konsekvenser:

Sagen medfører, at Vejle Kommune modtager netto 1,970 mio. kr. fra de øvrige ejerkommuner i [adresse]. 0,970 mio. kr. søges bevilget til nedlægning af brandhaner i 2023 ved Beredskabskommissionen. De resterende 1 mio. kr. søges bevilget til delvis dækning af merforbrug vedrørende gammelt efterslæb ved Teknisk Udvalg.

### Sagens videre forløb

Sagen skal behandles af Økonomiudvalget og Byrådet

### Historik

Kommunaldirektøren indstiller, 9. januar 2023, pkt. 4:

at regnskabet for 2021 tages til efterretning.

at bodelingsopgørelsen godkendes og

at de bevillingsmæssige konsekvenser jf. bevillingsskema under afsnittet Økonomi godkendes.

Beslutning fra Økonomiudvalget, 9. januar 2023, pkt. 4:

1. og 2 at anbefales.

3. at ændres til: ”At de 1,97 mio. kr. udmøntes således at 1 mio. kr. udmøntes til TU til delvis dækning af merforbrug vedr. gammelt efterslæb. TU skal indenfor rammen sørge for resten dækkes. De resterende 970.000 kr. prioriteres til nedlæggelse af brandhaner.”

Fraværende: Carsten Bruun.

### Beslutning

Byrådet godkendte indstillingen fra Økonomiudvalget.

Fraværende: Carsten Bruun. I stedet mødte Silas Henriksen.